《寄艾若讷》
宋代·李正民

拟寻荒僻事田园，窃食祠庭愧国恩。休论鹤长凫甚短，且看齿落舌犹存。

陶潜昔去因多忤，房琯今知欠不言。欲问大钧吾岂敢，喙长三尺亦须吞。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。